ועדת העבודה והרווחה, כנסת 24, פרוטוקול מספר 32, 2021-10-20 09:30

אפרת רייטן: בוקר טוב.

אפרת רייטן: אני פותחת את ישיבת ועדת העבודה והרווחה.

אפרת רייטן: היום 20 באוקטובר 2021, י"ד בחשוון התשפ"ב.

אפרת רייטן: השעה היא 9:40.

אפרת רייטן: זה דיון נוסף, רביעי או חמישי במספר – אני כבר לא זוכרת – בנושא העלאת קצבאות הנכות ותיקונים בחוק הביטוח הלאומי.

אפרת רייטן: פרק ט' (ביטוח לאומי), סעיפים 28-26 (שיפוי והגדלת קצבאות נכות) מתוך הצעת חוק ההתייעלות הכלכלית (תיקוני חקיה להשגת יעדי התקציב לשנות התקציב 2021 ו-2022), תשפ"א-2021.

אפרת רייטן: בדיון הקודם אנחנו דנו בכל ההסתייגויות.

אפרת רייטן: היו דברים שתיקנו בוועדה בהתאם לדיון שנערך פה, ואחרי שהקראנו את כל סעיפי החוק בידינו התיקונים הרלוונטיים הנוספים שנבקש מהיועצת המשפטית להקריא.

אפרת רייטן: מיד אחר כך אני אשמע את הנוכחים.

יעל סלנט: אכן הנוסח הוקרא ודיברנו ודנו בכל העניינים.

יעל סלנט: עכשיו אני רוצה להציג את השינויים האחרונים שהיו.

יעל סלנט: אני מפנה אתכם לעמוד פסקה (ב) בעמוד 3, פסקה (ד).

יעל סלנט: מדברים שם על מי שנעשה זכאי לתשלום אזרח ותיק.

יעל סלנט: כתוב: "לאחר יום תחילתו של תיקון 200", אבל זה, כמובן "מיום תחילתו של תיקון 200".

יעל סלנט: לא התכוונו שזה יהיה יום אחרי כן.

יעל סלנט: זאת הייתה הכוונה, רק חידדנו את הנוסח שלה.

יעל סלנט: בסעיף ההוראות בעמודים 4 ו-5, מה שמסומן ב"עקוב אחר שינויים", רק להבהיר שתחילתו של חוק ההתייעלות כולו הוא 1 בינואר 2022.

יעל סלנט: אז למטה בהוראות שנוגעות להגבלת שכר טרחה, כמו שסיכמנו בדיון הקודם ההוראה הזאת שכתובה כאן תהיה מיום פרסומו של החוק.

יעל סלנט: אמרנו עד יום תחילתו אז נכתוב במפורש את התאריך – עד 1 בינואר 2022.

יעל סלנט: מדובר על כל אותם הסכמים ותקנות שהוועדה אישרה פה כחלק מהדיון בחוק: כל ההשלמות לגבי ילד נכה, לגבי שר"ם, לגבי הסכם המונשמים.

יעל סלנט: כולם אמורים להיחתם עד 1 בינואר 22'.

יעל סלנט: בדרך הזאת אנחנו מפנים אליהם.

יעל סלנט: התיקון הנוסף שיש בעמוד 5 נובע מהצעה של חבר הכנסת יעקב אשר – מה שמסומן ב"עקוב אחר שינויים" – תיקון חוק הביטוח הלאומי – הוראת שעה.

יעל סלנט: אני אקריא ואסביר ומשרד האוצר גם ירצה להתייחס.

יעל סלנט: תכף משרד האוצר ישלים את הסכום.

יעל סלנט: אני מבינה שזה 9.48% מהשכר הממוצע.

יעל סלנט: מדובר על הכנסות שאינן מעבודה או משלח יד.

יעל סלנט: חבר הכנסת יעקב אשר ביקש בהצעה שלו לקבוע שיהיה איזשהו אחוז שלא יובא בחשבון כשמנכים את ההכנסות האלה.

אפרת רייטן: מקזזים את הקצבה.

יעל סלנט: בדיוק.

יעל סלנט: ככל שמדובר בהכנסות שאינן מעבודה או ממשלח יד.

יעל סלנט: לגבי הכנסות שהן מעבודה או ממשלח יד - - -

אפרת רייטן: צריך להתמקד בתיקון של הסעיף הזה כי הוא מאוד דרמטי והוא שונה כאן תפיסתית מהגישה שהייתה עד היום בחוק הביטוח הלאומי, בכלל מבחינת עמדת משרד האוצר.

עלי בינג: אני רק אתקן את הסכום.

עלי בינג: כמו שהיה בדיון הקודם ראינו נתונים שונים.

עלי בינג: בסופו של דבר נראה לנו שהאומדן הכי נכון למה שדיברנו זה 1,200, כשהאחוז הנכון זה 11.37%.

עלי בינג: זה עולה קצת מ-9.48% שהיועצת המשפטית הקריאה.

אפרת רייטן: אנחנו בעצם מבטלים או מגבילים את הקיזוז.

אפרת רייטן: אם עד היום זה היה הכנסה ממשלח יד ועבודה בלבד, היום הרחבנו את זה לתכנית ייחודית ומלגות.

עלי בינג: הכוונה היא שיהיה סכום שאנחנו לא תופסים אותו כהכנסה גם מהכנסה שאיננה מעבודה; זה יכול להיות פנסיה, מלגה וכיוצא בזה.

אפרת רייטן: זה מאוד דרמטי.

אפרת רייטן: זה שינוי תפיסתי, וזה יכול לעזור מאוד להרבה מאוד אנשים עם מוגבלות שנכנסת אליהם הכנסה ממקורות אחרים, כמו גמלת לימודים, שכר דירה ודברים אחרים; ושם לא עושים את הקיזוז המלא כמו שהיה קודם.

עלי בינג: אני רק אחדד – אני חושב שיעל ציינה את זה – כבר היום הקיזוז לא מתבצע מהקצבה עצמה אלא מתוספת התלויים, ואנחנו מדברים על זה שיהיה disregard על תוספת התלויים, וזה המספר שדיברנו עליו.

אפרת רייטן: נכון.

אפרת רייטן: עוד מעט תגיד לי מה העלות של זה.

אפרת רייטן: אבל נכון לעכשיו קבענו את זה כהוראת שעה בלבד כדי שניתן יהיה לעשות מדד בסוף השנה בעזרת הביטוח הלאומי כדי להבין את המשמעות של זה, והאם הכלי הזה באמת מסייע ולאיזה אוכלוסיות.

אפרת רייטן: כשאנחנו עושים שינויים דרמטיים כאלה כמו חובת הדיווח שהכנסנו, נכון לעצור כל כמה זמן ולבחון האם אותם שינויים הועילו או האם יש לתקן אותם.

אפרת רייטן: אתה רוצה לומר לנו רגע, עלי, מה העלות?

עלי בינג: בגלל קוצר הזמן היו מספרים שונים, אבל העלות המוערכת בנתונים האחרונים של הביטוח הלאומי הם 40-30 מיליון שקלים בערך.

אפרת רייטן: 40-30 מיליון שקלים זה התוספת של הסעיף החדש.

אפרת רייטן: תודה רבה.

יעל סלנט: הדבר הבא שאני רוצה להפנות אותנו זה לתיקון פקודת מס הכנסה בעמוד 6.

יעל סלנט: אני אקרא אותו ואסביר.

יעל סלנט: זה מה שמסומן ב"עקוב אחר שינויים".

יעל סלנט: השינויים שעשינו הם בעיקר שינויי נוסח אבל למען הסדר הטוב נקריא אותם: אני אסביר: אנחנו הופכים את כל ההסדר שהיה עד היום בנוגע לכלל הנכים לכזה שיחול רק על נכי צה"ל ונפגעי פעולות איבה, ולגבי הנכים האחרים שנקבעה דרגת נכותם, לפי פקודת מס הכנסה ולפי החוקים שמנויים בה אנחנו מחילים הסדר אחר.

יעל סלנט: החידוד לגבי נכי צה"ל זה, כמובן, שלא התכוונו לשנות ממצבם.

יעל סלנט: צריך שיהיה להם 100% או 90% מלקויות שונות, אבל הדרגה שנקבעה להם בחוק הנכים (תגמולים ושיקום) יכולה להיות גם נמוכה יותר, ובתנאי שהם מקבלים קצבה חודשית, ויש להם נכויות נוספות שמיתוספות לנכות הצה"לית ומביאות אותם לסף.

יעל סלנט: זה התיקון הראשון.

יעל סלנט: לא שינינו משאר התיקון ולכן אני לא מקריאה.

יעל סלנט: גם עשינו דיון ארוך - -

קריאה: אני רוצה להעיר.

אפרת רייטן: נסיים את ההקראה ואני שומעת את כולכם.

יעל סלנט: עשינו דיון ארוך על פקודת מס הכנסה, ופה רק הצגתי שינויי נוסח קטנים.

יעל סלנט: התיקון הבא שלנו בעמוד 7 בסעיף 32 שכותרתו: דיווח לוועדה.

יעל סלנט: יש כאן סעיף שנובע מההצעות של חברות הכנסת מיכל וולדיגר ואורית סטרוק.

אפרת רייטן: בהמשך לדיון שניהלנו כאן עם חברת הכנסת וולדיגר ואימצנו את בקשתה לדיווח לוועדה.

יעל סלנט: אז אחרי הדיון בעקבות שיג ושיח עם המוסד לביטוח לאומי בנוגע לנתונים שהוא יכול למסור ובנוגע למועדי הדיווח הרלוונטיים הגענו לנוסח הבא: הסעיף הבא זה הוראות תחילה, תחולה ומעבר.

יעל סלנט: עיקר השינוי פה הוא בנוגע לפקודת מס הכנסה.

יעל סלנט: פשוט ישבנו וניסחנו את העקרונות לעניין הוראת השעה שנוגעת לניכוי הכנסות שלא מעבודה או ממשלח יד.

יעל סלנט: אני אתחיל עם ניכוי הכנסות כי זה יותר פשוט: כלומר יש תקופת הוראת השעה, ותקופת הוראת השעה מתייחסת רק לגמלאות שמשולמות במהלכה.

יעל סלנט: זאת האחידות שהתבקשנו להוסיף.

יעל סלנט: לעניין פקודת מס הכנסה בסעיף קטן (ה) באותו עמוד ההסדר הוא קצת מורכב, ונסביר אותו: כלומר התיקון לפקודת מס הכנסה ייכנס לתוקף עם פרסום החוק אבל הוא יחול לגבי הכנסות שהופקו רק מ-1 בינואר 2022.

יעל סלנט: שני הסעיפים הבאים נועדו לייצר הוראת מעבר לגבי נכים שזכאים כבר היום לפטור ממס, ויכול להיות שלפי הכללים החדשים, למשל של 40% זיכוי עיקרי, הם כבר לא יהיה זכאים יותר לפטור ממס.

יעל סלנט: רצינו להגיד שמי שהיה זכאי ערב יום התחילה הזכאות שלו תישמר.

אפרת רייטן: כמובן.

יעל סלנט: הדבר הנוסף שרצינו להגיד, וזה בפסקה (3) שתכף נקריא גם אותה, זה שכל מי שמגיש בקשה עד 1 בדצמבר של 21', לפי החוקים שמפורטים לנו בפקודת מס הכנסה או לפי התקנות שנקבעו לפי פקודת מס הכנסה, גם הוא – אם הבקשה הזאת גרמה לו להיות זכאי, לפי הכללים הקודמים – גם לו נשמור את הכללים הקודמים שבהם אין המגבלה של 40% ליקוי עיקרי.

יעל סלנט: זה, במילים פשוטות, מה שניסינו להגיד.

יעל סלנט: עלי, אתה מהנהן, יש לך השלמות?

עלי בינג: לא, לא.

יעל סלנט: אני אקריא: "נוסחו בחוק זה" – כלומר לפי ההוראות החדשות או אם הוא נכה צה"ל אז הוא זכאי כנכה צה"ל, כמובן.

יעל סלנט: הוא ימשיך להיות זכאי.

אפרת רייטן: מה עם (ז)?

עלי בינג: רק לחדד שהתקרה החדשה של שתי האוכלוסיות האלה תהיה 400, כמובן.

יעל סלנט: התקרה החדשה תהיה 400 גם לגבי הנכים שזכאים ועומדים בכללים.

יעל סלנט: לגבי כולם.

עלי בינג: גם לגבי הישנים.

עלי בינג: כן, כן.

יעל סלנט: זה בעצם סעיף קטן (ה)(1).

אפרת רייטן: זה כבר הקראנו בפעם הקודמת?

יעל סלנט: לא.

יעל סלנט: הקראנו עכשיו.

יעל סלנט: היא נוגעת להוראת התחילה.

אפרת רייטן: בסדר גמור.

אפרת רייטן: לפני שניגש להצבעה מספר מוזמנים ביקשו לדבר.

אפרת רייטן: חבר הכנסת קיש, בבקשה.

יואב קיש: אני כבר הגשתי את ההסתייגות שלי והצבענו עליה.

יואב קיש: לא באתי לדבר על זה.

יואב קיש: רציתי לומר שאני, כמובן, תומך מאוד בכל העבודה שהוועדה עשתה; ואם יש פרק בחוק ההסדרים ובתקציב שאני שמח שמתקדם זה הפרק הזה.

אפרת רייטן: תודה רבה.

יואב קיש: אני רוצה להביע גם את הערכתי לכל העבודה שנעשתה פה וגם ליושבת-ראש.

יואב קיש: אני אצביע נגד התקציב כי אני חושב שהממשלה הזאת רעה, ואני אעשה הכול כדי להפיל אותה, אבל אין לי ספק שהפרק הזה היה צריך להיות כבר מזמן, וטוב שאת זה הוועדה השלימה.

יואב קיש: אני מתחייב שאם נצליח לטובת עם ישראל להפיל את הממשלה הזאת אני אביא את הפרק הזה בממשלה הבאה בכל הכוח קדימה.

אפרת רייטן: אחרי שאמרת מילים כל כך יפות בהתחלה אני לא אגיב לסיפא.

יהודה דורון: תביא את זה שוב אבל עם תיקונים - -

יוראי להב-הרצנו: היו לכם ארבע שנים לעשות את זה אבל בחרתי לא להעביר תקציב מסיבות אחרות.

יוראי להב-הרצנו: יש, כנראה, דברים יותר חשובים, בעיניך, מלהעביר תקציבים לנכים.

יואב קיש: - - - הליכוד התחיל את המאבק הזה, עשה את הצעד הראשון.

יואב קיש: לא השלמנו אותו, ואני שוב אומר – אני מפרגן ושמח.

אפרת רייטן: ואני הייתי שמחה להסתפק בזה בלי להיגרר לנושאים אחרים.

יואב קיש: אבל אני חייב להסביר להם למה אני הולך להצביע נגד.

יואב קיש: אלה הסיבות שאני הולך להצביע בגללן נגד.

יואב קיש: אני לא הייתי חלק מהאירוע הזה אבל אני מאוד מפרגן, שמח וגאה שהכנסת הצליחה להגיע למקום הזה.

יואב קיש: אני אמרתי שוב – אני הולך להצביע נגד החוק הזה ונגד התקציב הזה כי, לדעתי, צריך להחליף את הממשלה הזאת.

אפרת רייטן: ועד שנגיע ליום הבחירות אנחנו נשמח שתגיע לוועדה ונשמח לשתף פעולה כמו ששיתפנו עם יעקב אשר ועם מיכל וולדיגר.

יואב קיש: אנחנו עוד צריכים לבדוק את התנהלות האופוזיציה.

יואב קיש: את יודעת שיש פה בעיה יותר מורכבת בגלל חוסר הייצוג של חברי האופוזיציה בוועדות.

אפרת רייטן: בוועדת הכספים.

אפרת רייטן: פה לא.

יואב קיש: פה לא.

יואב קיש: נכון.

יואב קיש: על הוועדה הזאת הם מוותרים – לא יודע למה.

אפרת רייטן: זאת שאלה טובה כי אתם מוותרים על העבודה של הוועדה הזאת אז אתם מוותרים על אוכלוסיות שלמות ועל ה-say שלכם.

יואב קיש: הקואליציה מוותרת על הוועדה הזאת.

אפרת רייטן: אה, הקואליציה.

יואב קיש: אני אגיד לך למה.

יואב קיש: הקואליציה מוותרת על הוועדה הזאת ביחסי הכוחות כי הוועדה הזאת עובדת לטובת הציבור, וועדת כספים היא ועדה שפועלת מאינטרסים, ועדת כנסת היא מאינטרסים וחוקה מאינטרסים.

יואב קיש: שם היחס הלא הגיוני מונע מאתנו את הייצוג שלנו בכנסת.

יואב קיש: אבל בואי נשאיר את זה.

אפרת רייטן: נשאיר את זה בצד.

יואב קיש: נשים את כל הוויכוחים בצד.

יואב קיש: באתי לומר דבר אחד - -

אלינה ברדץ' יאלוב: חברת הכנסת פינטו פה, יוראי להב פה מהבוקר עד הערב.

יואב קיש: באתי לומר ואני גם אומר ליוראי – אני הייתי גאה להיות בין הראשונים שהתחילו את התיקון הזה ולהעביר את זה בכנסת הפעילה האחרונה, הכנסת ה-20.

יואב קיש: לצערי, שנתיים זה לא קרה, ואני מברך אתכם.

שירלי פינטו קדוש: בוא תצביע בעד ונקיים את זה.

יואב קיש: אמרתי שאני אצביע נגד כי אני רוצה להפיל את הממשלה הזאת.

אלינה ברדץ' יאלוב: - - -

יואב קיש: אני אומר את זה לחברים שלי פה, לצערי, גם במחיר של הפלת החוק הזה אני אצביע נגד כי הנזק שהממשלה הזאת עושה בכל הדברים האחרים הוא הרבה יותר גרוע.

יואב קיש: לכן אני אפעל להפיל אותה אבל אני מבטיח שאם היא תיפול אני אעשה הכול שהחוק הזה יעבור.

יהודה דורון: ותתקן אותו.

אפרת רייטן: תודה רבה.

אפרת רייטן: חבר הכנסת יעקב אשר, בבקשה.

אפרת רייטן: אני יודעת שזה היה לך קשה, אבל אני מעריכה את זה מאוד.

אני אשאיר לו את החלק הפוליטי - -

אלינה ברדץ' יאלוב: חבר הכנסת יעקב אשר, דווקא ההסתייגות שלך נכנסה.

אלינה ברדץ' יאלוב: על מה אתה מלין פה?

אפרת רייטן: בדיוק.

אפרת רייטן: הוא רוצה להגיד.

אפרת רייטן: סבלנות, בכבוד.

אני רוצה לומר שוב, וגם לא נגזים בדברים – סה"כ המהלך והתהליך שנעשה בוועדה בחקיקה הזאת ונגיעה בהרבה מאוד פרטים - -

יהודה דורון: פוגע בציבור נכים מסוים, ואני רוצה לדבר על זה.

אפרת רייטן: תכף נשמע אותך.

אפרת רייטן: אבל אנחנו משתדלים לנהל פה שיח מכבד.

יהודה דורון: בסדר.

יהודה דורון: אני רוצה שתדעו שלא כולם שלמים עם זה.

העבודה על החוק נגעה בהרבה מאוד דברים, טייבה הרבה מאוד דברים ונעשה צדק בהרבה מאוד דברים שאפשר לקרוא להם "קטנים" אבל כשמצרפים אותם יחד זה נותן מעטפת נכונה במקום הנכון.

ודאי שיש לנו שאיפות ליותר.

אני בטוח שאין אף אחד מיושבי השולחן הזה שלא רוצה יותר.

אבל, שוב, אני משבח את עבודת הוועדה, את העבודה שלך, גברתי יושבת-ראש הוועדה, של הביטוח הלאומי, ואני אפילו משבח את האוצר.

עלי, עד שאני כבר אומר מילה טובה?

עלי בינג: סליחה, סליחה.

אני משבח את האוצר שהתחברו לתהליך.

זה צעד חשוב.

אבל גם אחרי חוק ההגבלים יש עוד הרבה אפשרויות וכיוונים שאפשר לשפר.

אפרת רייטן: נכון.

יש עוד נקודות כמו חישוב הניידות וגם הדלקים והשמנים, שגם יהודה דורון, כנראה, רוצה לדבר על זה – דברים שמתגלגלים הרבה שנים והתעוותו בדרך.

יהודה דורון: ופטור ממס הכנסה.

יישר כוח.

אנחנו לא סוגרים את הבסטה ופורשים בשיא, אלא נמשיך הלאה.

תודה לך ובהצלחה לכולם.

אפרת רייטן: תודה רבה לך על כך שהארת את עינינו בנוגע לסוגיה שאפשר היה לתקן אותה בעניין הכנסות אחרות שאינן משלח יד והכנסה.

אפרת רייטן: שמחתי לעבוד במשותף גם על התיקון הזה איתך, חבר הכנסת יעקב אשר.

תודה רבה.

אפרת רייטן: נשמע עוד מעט נציגים של ארגוני נכים שונים.

אפרת רייטן: אנחנו יודעים שציבור האנשים עם מוגבלויות מיוצג על-ידי ארגונים שונים ורבים, ויש מחלוקות בין הארגונים.

אפרת רייטן: הניסיון שלנו כאן היה לנסות לטייב, לענות על צרכים רבים, מגוונים ושונים, ותמיד יהיו אוכלוסיות שלא נוכל לתת להם את המענה המיטבי.

אפרת רייטן: לעיתים יש תחושה שזה עלול להיראות כצורך אחד שבא על חשבון צורך אחר או מענה אחד שבא על חשבון מענה של אחר.

אפרת רייטן: הרגישות כאן מצד כל הגורמים שישבו סביב השולחן היא רבה.

אפרת רייטן: הייתה כאן רגישות, הייתה כאן תבונה, הייתה כאן חשיבה מחוץ לקופסה כדי להסתכל על הדברים באופן שונה לתת אופק שאפשר יהיה לצמוח ממנו הלאה לעוד דברים טובים שיקרו.

אפרת רייטן: זאת הייתה רפורמה שהתחילה ב-2018 ואפשר היה להסתפק רק בה.

אפרת רייטן: אבל, לא – עשינו כאן

אפרת רייטן: מאמצים חדשים רציניים מאוד - -

במעטפת.

אפרת רייטן: - - אני בוודאי אשמע עכשיו ביקורת.

אפרת רייטן: אין לי ספק שתהיה פה ביקורת מגורמים מסוימים.

אפרת רייטן: אני מקבלת אותה בברכה.

אפרת רייטן: ביקורת זה דבר חשוב.

אפרת רייטן: אני רוצה לשמוע אותה, אבל חשוב לי גם לומר את דעתי כיושבת-ראש שמבטאת גם את הקואליציה וגם את האופוזיציה בעניין הזה.

אפרת רייטן: שוב, אני לוקחת ברצינות רבה את עמדתכם.

אפרת רייטן: משרד האוצר, בבקשה.

עלי בינג: דיברתי הרבה בדיונים הקודמים אבל אני רוצה למסגר את האירוע הזה גם מבחינתנו לפני ההצבעה ולפני שנשמע את הארגונים.

עלי בינג: בדיון הקודם גם אמרתי שמבחינתנו זה יום היסטורי בהיבט של העלאת קצבאות הנכות.

עלי בינג: הממשלה עומדת במחויבות שלה שנחקקה כבר ב-2018.

עלי בינג: לאורך השנתיים האלה היינו בקשר רציף – ועוד מעט נשמע את נציגי "נכים הופכים לפנתרים" – כי היה חשש שלהם ושל "נכה, לא חצי בן אדם" ושל ארגונים אחרים שלא ניתן 3,700 שקלים, שלא ניתן 4,341, שלא ניתן את התוספות - - - שזה לא יהיה רטרואקטיבי.

עלי בינג: אני שמח שאתם הולכים להצביע היום כוועדה וככנסת, ובעזרת ה' כשהתקציב יאושר הקצבה באמת תהיה סוף-סוף 3,700 שקלים.

עלי בינג: הכול ניתן רטרואקטיבי מתחילת השנה, כל התוספות לשר"ם.

עלי בינג: מה שעשינו פה במהלך הדיונים בוועדה זה צעד אחד הלאה.

עלי בינג: זאת אומרת מעבר למחויבות הבסיסית של 3,700 ושל disregard של 5,300 ושל התוספות לשר"ם והתוספת הבסיסית שהייתה לקשישים, הגדלנו לקשישים ל-55% ולילד הנכה נתנו את התוספות הנוספות, ותיקנו כל מיני ליקויים.

עלי בינג: עשינו את זה דרך שיח שבו, לפחות חלק מהנכים אמרו שהם מסכימים להקפיא את 2022; ובהטבות מס - כמו שציינתי קודם ואמרתי בדיונים הקודמים – זה פוגע רק במי שירוויח למעלה מ-40,000 שקל בחודש.

עלי בינג: צריך להבין את זה.

עלי בינג: זה נותן מענה למי שמעסיק שני עובדים, מי שמעסיק מונשמים.

עלי בינג: אני רוצה להזכיר את זה לפני הביקורות וההצבעות כי נעשו פה הרבה מאוד דברים מאוד משמעותיים לטובת האוכלוסייה בקצה שגורמי המקצוע וארגוני הנכים אמרו עליהם שהם האוכלוסייה שצריך לדאוג לה בעיקר.

עלי בינג: אני מאוד שמח שהגענו לרגע הזה.

אפרת רייטן: תודה רבה, עלי בינג.

אפרת רייטן: מר יהודה דורון, בבקשה.

יהודה דורון: נאמר לנו שישבו עם הארגונים ודיברו איתם.

יהודה דורון: אנחנו הארגונים הגדולים ביותר שנמצאים במערכת ציבור הנכים.

יהודה דורון: אני רוצה להראות לכם משהו שאתם בעצמכם, הוועדות למיניהן קבעתם.

יהודה דורון: קבעתם כללים, אישרתם אותם בוועדת העבודה והרווחה ולא יישמתם את הדברים שבעצמכם אישרתם.

יהודה דורון: אלה דברים שאם היינו מיישמים אותם הנכים לא היו צריכים היום לשבת פה.

יהודה דורון: הכול כתוב בחוברת שאתם הוצאתם, לא אני.

יהודה דורון: את החוברת הזאת העלמתם מציבור הנכים ומכל המערכות.

אפרת רייטן: על איזו חוברת אתה מדבר?

יהודה דורון: אני מנסה לדבר איתך כבר הרבה זמן.

אפרת רייטן: היית אצלי כמה פעמים והיית בכל הדיונים.

יהודה דורון: הייתי ממש לשניות.

יהודה דורון: לא הייתי במתכונת של הישיבה איתך.

נעמי מורביה: לא קיבלת אותנו פעם אחת.

אפרת רייטן: לא, לא, רק שנייה.

אפרת רייטן: בואו נדייק בעובדות - -

יהודה דורון: סליחה, רק רגע - -

אפרת רייטן: לא, רגע, בוא נדייק בעובדות.

יהודה דורון: סליחה, אני רוצה להגיד משהו.

אפרת רייטן: רגע - -

יהודה דורון: אני רוצה להגיד משהו.

אפרת רייטן: לא, אני קוטעת אותך.

יהודה דורון: אחרי זה תגידי לי מה שאת רוצה.

אפרת רייטן: בסדר גמור, אבל אני לא מוכנה - -

יהודה דורון: אני כרגע מדבר מתוך כאב - -

אפרת רייטן: מר דורון, אני רוצה לומר לך ככה: א', זה לא הוגן לומר כאן דברים שאינם אמת משום שהיית אצלי בחדר - -

יהודה דורון: כמה זמן?

אפרת רייטן: אה, אז אנחנו - - - את הזמן?

יהודה דורון: שתי דקות דיברנו על נושא מסוים.

אפרת רייטן: אתה היית אצלי בחדר על נושא מסוים - -

יהודה דורון: בקושי.

אפרת רייטן: שנית, היית כאן בכל הוועדות שהיו כאן ובכל הדיונים, וזה הנושא שקיבל פה הכי הרבה זמן מכל פרקי חוק ההסדרים שהיו לנו כאן.

יהודה דורון: לכן עכשיו אני אמשיך.

אפרת רייטן: רק שנייה.

אפרת רייטן: האם נתתי לך לדבר בכל הוועדות האלה?

יהודה דורון: נתת לי לדבר אבל לא נתת תשומת לב - - -

אפרת רייטן: אה, אוקיי.

אפרת רייטן: נתתי לך לדבר, היית אצלי בישיבות בחדר, ועכשיו אתה בא אליי בטענות.

אפרת רייטן: אז, בוא רגע נהיה - - -

יהודה דורון: זה לא את.

אפרת רייטן: - - כפי שאני מכבדת אותך.

יהודה דורון: החוברת הזאת זה לא את.

אפרת רייטן: החוברת הזאת זה לא אני.

אפרת רייטן: אז אולי תמסגר מחדש את הדברים שלך.

יהודה דורון: אבל אני אומר – זאת ההתייחסות של ועדת עבודה.

אפרת רייטן: איזו ועדת עבודה?

אפרת רייטן: על איזו שנה אתה מדבר?

יהודה דורון: ועדת העבודה לא בזמנך.

אפרת רייטן: אז על מה אתה מדבר?

יהודה דורון: אבל אני מדבר על זה שיש חוקים ויש הסכמים - -

אפרת רייטן: ממתי?

יהודה דורון: אני אדבר - - -

אפרת רייטן: בוא תגיד עכשיו לפרוטוקול.

אפרת רייטן: בוא תגיד על מה אתה מדבר.

יהודה דורון: מ-1978 - -

אפרת רייטן: מ-1978.

יהודה דורון: - - דברים שנסגרו ואתם לא מיישמים אותם - -

אפרת רייטן: הבנתי.

יהודה דורון: - - אז מה אנחנו יושבים עכשיו ומדברים?

יהודה דורון: אמרו לי שישבו עם הארגונים, אבל לא ישבו איתנו ולא כלום.

יהודה דורון: אני נכנס לישיבה עם השר ישראל כץ שניסה לפגוע בפטור ממס הכנסה.

יהודה דורון: הסברתי לו את הנקודות שאנחנו מדברים עליהם, כולל נכי צה"ל שאני דאגתי שיגיעו וייאבקו, והנושא ירד מהפרק.

יהודה דורון: דיברתי עם ישראל כץ, והוא אמר לי, שהוא הוריד את זה, ושאנחנו צודקים.

יהודה דורון: הארגון שמייצג את התמונה ומידר אותנו סגר שיורידו את מס ההכנסה, וכל הזמן הוא גם דיבר איתי שהוא רוצה להוריד את הפטור ל-400.

יהודה דורון: אז אני שואל את עצמי, מדוע אנחנו הולכים לפגוע בקבוצות של נכים כדי לתת לנכים אחרים?

יהודה דורון: אם אנחנו מדברים כך נגיד לחברי הכנסת, שגם יתרמו את חלקם ויתנו לנכים.

יהודה דורון: אבל זה לא עובד ככה.

יהודה דורון: לא היה מעולם מצב שמישהו ויתר על זכויות שיש לנו כדי לתת למישהו.

אפרת רייטן: אני לא הייתי כאן, אבל גם חברי הכנסת הקפיאו את השכר.

יהודה דורון: הנושא של הפטור ממס הכנסה לא עלה בוועדת שרים ולא אושר שם.

יהודה דורון: זאת אומרת זאת פיקציה שהייתה אחרי כן.

יהודה דורון: אני מבקש, קודם כול, להסיר ולא לעשות הגבלה שנכים שהפטור שיש להם היום ירד.

יהודה דורון: יש הרבה נכים שלא קיבלו בכלל קצבת נכות כל ימי חייהם.

יהודה דורון: הם אלה שבנו את ההסכמים שאני מדבר עליהם, והם אלה שנאבקו בשביל ציבור הנכים כולו לדיור ולכל דבר.

יהודה דורון: אותם נכים שעשו את זה פתחו עסקים, עבדו, לא ביקשו מאף אחד שייתן להם קצבאות.

יהודה דורון: להפך, הם התביישו מהקצבה.

אפרת רייטן: אני מבקשת לסיים.

יהודה דורון: רק רגע, אני חייב להגיד את הדברים - -

אפרת רייטן: אדוני, יש כאן עוד אנשים שמבקשים לדבר, גם בזום.

יהודה דורון: אני רוצה לדבר כי אם לא אני אדבר גם במקום אחר.

יהודה דורון: אני אומר את זה לא כאיום - -

אפרת רייטן: אתה יכול לעשות מה שאתה רוצה.

אפרת רייטן: זה נשמע כמו איום.

יהודה דורון: לא כאיום - -

אפרת רייטן: אנחנו קיימנו כאן דיון ציבורי מאוד מעמיק - -

יהודה דורון: אבל הדיון לא היה - -

אפרת רייטן: גם אתה השתתפת בדיונים האלה וגם ארגונים אחרים.

יהודה דורון: אני רוצה להמשיך.

אפרת רייטן: את הקולות של כולם אנחנו שמענו כאן פעם אחר פעם.

אפרת רייטן: הדברים האלה משודרים בשידור חי, זה דיון ציבורי, שום דבר פה לא הוסתר.

אפרת רייטן: הכול נמצא על השולחן וגם הקולות שלך.

אפרת רייטן: גם הדברים שאתה מעלה עכשיו, הרי כבר אמרת אותם פה בדיון פעם, פעמיים, שלוש.

יהודה דורון: אני רוצה להגיד - -

אפרת רייטן: נדמה לי, אם אני לא טועה, גם נכי הפוליו מקבלים תוספת על חשבון הקפאת המדד של הנכים הכלליים בסביבות 9 מיליון.

אפרת רייטן: אז בוא נדייק.

יהודה דורון: נכי הפוליו היו צריכים לקבל את המדד.

יהודה דורון: החוק שהוריד את המדד לנכי הפוליו בשנה שעברה עשה שגיאה.

יהודה דורון: זאת שגיאה, זה לא שאתם עושים לי טובה.

אפרת רייטן: תודה רבה.

יהודה דורון: אני עוד לא סיימתי.

אפרת רייטן: תן לנו זמן ואנחנו נשמע בסוף.

יהודה דורון: אני עוד לא סיימתי.

יהודה דורון: אני רוצה להמשיך לדבר.

אפרת רייטן: אני מבקשת לתת גם לאנשים אחרים.

יהודה דורון: אבל אני רוצה להמשיך להסביר את עצמי.

אפרת רייטן: מאה אחוז.

אפרת רייטן: אם יהיה לנו זמן אנחנו נשמע אותך גם בסוף.

אפרת רייטן: ד"ר עמיחי תמיר שיושב בסבלנות, תודה רבה, אדוני.

עמיחי תמיר: בוקר טוב.

עמיחי תמיר: ארגון הנכים לזכויות נכים וכך גם הרבה ארגונים אחרים מתנגדים לשינויים בפטור ממס הכנסה.

עמיחי תמיר: הבהרנו את עמדתנו בכתב לכולכם.

עמיחי תמיר: אנחנו מבקשים שהנושא הזה יידון ברצינות.

עמיחי תמיר: לא ייתכן שאדם שמעולם לא עבד יפגע בפטור.

עמיחי תמיר: אני מעולם לא לקחתי קצבת נכות עד שהנכות שלי נהייתה קשה מאוד.

עמיחי תמיר: לא זייפתי שום תעודה, אלא עבדתי מאוד קשה כדי להיות דוקטור לחקר הרפואה.

עמיחי תמיר: יש אנשים שטוענים שאני מתחזה.

עמיחי תמיר: הם יושבים שם מולי.

עמיחי תמיר: אז עם כל הכבוד, אני מבקש לא לסכם דברים כאלה עם ארגון אחד, אלא לקבל את העמדה של רוב הארגונים, ועל נושאים אחרים אני אוסיף אחר כך.

עמיחי תמיר: תודה רבה.

אפרת רייטן: תודה לך.

אפרת רייטן: נעמי, בבקשה.

נעמי מורביה: אני נעמי מורבייה, יושבת-ראש מטה מאבק הנכים וחברה בפורום ארגוני הנכים.

נעמי מורביה: מאחר שחבריי התמקדו בנושא הפטור אני אתמקד בנושא הקשישים שוב ושוב ושוב.

נעמי מורביה: אני יודעת שדיברתי על זה - -

אפרת רייטן: דיברת על כך בהרחבה ובעומק, וסיפרנו לכם על התיקון.

נעמי מורביה: - - אבל זה לא בא לידי פתרון.

נעמי מורביה: לא ייתכן שישאירו מאחור - -

אפרת רייטן: אני מזכירה שהעלינו את הפטור ל-5% שעלותם הם – כמה, עלי?

עלי בינג: כ-100 מיליון שקלים.

אפרת רייטן: 25% נוספים מ-50% ל-75% עלות התוספת שהוועדה החליטה?

עלי בינג: כ-100 מיליון שקלים.

אפרת רייטן: כ-100 מיליון שקלים.

יהודה דורון: אבל מדוע אפליה?

יהודה דורון: מדוע להפלות?

נעמי מורביה: 100 מיליון שקלים.

נעמי מורביה: אנחנו לא מדברים על מיליארדים.

יהודה דורון: אני לא מבין – למה יש אפליה?

נעמי מורביה: אני לא רוצה להשתמש בסלנג אבל, בחייאת, 100 מיליון שקל?

נעמי מורביה: להשאיר אנשים כל כך רחוק מתחת לקו העוני?

נעמי מורביה: זה לא נכון שכולם יקבלו השלמת הכנסה, מר עלי בינג.

נעמי מורביה: זה לא נכון.

נעמי מורביה: לא כולם מקבלים את התוספות שהזכרת של 2,000 שקל.

נעמי מורביה: חלק מהתוספות תלויות באיתנות של לשכת הרווחה באותה רשות מקומית.

נעמי מורביה: כשאין תקציב אין תקציב גם לרווחה, ואז הנכה לא יקבל לא את המשקפיים ולא את השיניים התותבות.

נעמי מורביה: אנחנו מדברים על אוכלוסייה מזדקנת, ומצבה מידרדר.

נעמי מורביה: הוא גם לא יקבל סיוע בשכר דירה כי מן הסתם הוא לא גר בשכירות.

יהודה דורון: הוא גם לא יקבל כיסא גלגלים.

נעמי מורביה: הוא לא יקבל כיסא גלגלים כי הוא עבר את גיל הזכאות של משרד הבריאות.

נעמי מורביה: אתם מכניסים אותנו למיטת סדום.

נעמי מורביה: אנשים צעירים, עם כל הרצון הטוב – ואני מוקירה ברכה לאנשים של "נכה, לא חצי בן אדם".

נעמי מורביה: אבל את הצרות האלה שהאנשים המבוגרים מתמודדים איתם הם עוד לא התחילו להריח אפילו.

נעמי מורביה: אם הם היו יושבים איתנו כמו שהם ישבו עם הילדים באוהל אולי הם היו מתחילים להבין את המצוקה הנוראית.

נעמי מורביה: עכשיו אני רוצה למסור משהו אחרון וסופי בשם הפנתרים.

אפרת רייטן: אני שומעת אותם עכשיו.

אפרת רייטן: אני עוברת אליהם.

יהודה דורון: אנחנו נמצאים ואנחנו אומרים דברים נכונים, ויחד איתם אנחנו מזדהים - - -

נעמי מורביה: הפנתרים טוענים, והם עומדים על כך, שהם לא התכוונו והם לא היו מודעים בכלל שתהיה כזאת פגיעה בקשישים.

אפרת רייטן: בואי ניתן להם לדבר רגע.

נעמי מורביה: אני מדברת מדם לבי כמו שצעקתי לאורך כל השנים עבור הילדים.

נעמי מורביה: כי אנחנו ארגון לא סקטוריאלי.

נעמי מורביה: אני מייצגת את כל סוגי הנכויות - -

אפרת רייטן: תסכמי.

נעמי מורביה: אני מסכמת.

נעמי מורביה: אני רוצה לחזק את חברת הכנסת שירלי פינטו.

נעמי מורביה: אני רוצה לומר לה שמה שנעשה בגלי ישראל הוא מתחת לכל ביקורת - -

אפרת רייטן: כל הכבוד.

נעמי מורביה: אני יחד עם חבר הכנסת לשעבר רן כהן מטעם מרצ הוספנו את התיקון ללשון הרע ולהוצאת דיבה שמדבר גם על הנושא הספציפי של "גופו של אדם או נכותו".

אפרת רייטן: כל הכבוד.

אפרת רייטן: יישר כוח.

נעמי מורביה: אני עומדת על כך.

נעמי מורביה: לדעתי, ההתנצלות לא הייתה התנצלות, והיא ראויה להתנצלות ולגינוי גם בוועדה הזאת.

אפרת רייטן: תודה רבה על הדברים שלך.

שירלי פינטו קדוש: (תרגום משפת הסימנים): תודה רבה.

שירלי פינטו קדוש: אני רוצה לעדכן שגם הבוקר הגשתי מכתב התראה לפני נקיטת הליכים משפטיים לאותו שדרן ודרישה ל-50,000 שקלים אם הוא לא יתנצל על הנאמר.

שירלי פינטו קדוש: הכסף הזה, כמובן, ייתרם לעמותות של אנשים עם מוגבלויות.

אפרת רייטן: כל הכבוד.

אפרת רייטן: תודה רבה לך, חברת הכנסת פינטו.

אפרת רייטן: בזום נמצא מר נאור לביא, דובר של "הנכים הופכים לפנתרים", בבקשה.

אפרת רייטן: שלום, אדוני.

נאור לביא: שמי לביא נאור, ואני הדובר של קבוצות מחאת הנכים.

נאור לביא: לפני מספר חודשים היינו בישיבה עם משרד האוצר, ביטוח לאומי ומשרד הרווחה, כולל מנכ"ל הביטוח הלאומי.

נאור לביא: אנחנו סגרנו הכול, והכול נסגר.

נאור לביא: אני רוצה להגיד דבר אחד, ואני אוציא עכשיו את השפן: יש לי הקלטה מאותה ישיבה, והיא מדברת בעד עצמה.

נאור לביא: אם הישיבה תפחית או תוריד שקל אחד ממה שסוכם אני מפיץ אותה בכל כלי התקשורת.

נאור לביא: לא יכול להיות שאנחנו סוגרים, ופתאום אנחנו שומעים שמובילי מאבק יושבים עם יושבת-ראש הוועדה חברת הכנסת רייטן, וסוגרים איתה דברים מראש.

נאור לביא: אני לא אקבל את זה.

נאור לביא: הכול אצלנו מוקלט ומתועד.

נאור לביא: לא יכול להיות שאתם נותנים לאנשים במה ולאנשים אחרים אתם לא נותנים במה.

נאור לביא: עוד מעט ידבר חברי איל כהן שהוא יושב-ראש הארגון לקידום זכויות הנכים, והוא מוביל בפועל את קבוצת "הנכים הופכים לפנתרים".

נאור לביא: ישבנו אתמול בישיבה וסגרנו שאנחנו לא מוכנים להפחית שקל ממה שנסגר.

נאור לביא: אני אומר לכל חברי הוועדה ולכל ידידיי שנמצאים בוועדה: אנחנו לא ניתן להפחית שקל אחד.

נאור לביא: אם שקל אחד יופחת – מחר בבוקר או אפילו היום אני מודיע על ביטול כל ההסכמים, ואני מודיע לכל כלי התקשורת שאנחנו חוזרים למאבק.

נאור לביא: הפעם המאבק יהיה על 5,300, הוא לא יהיה על 3,700.

אפרת רייטן: תודה רבה.

נאור לביא: אנשים צריכים להתבייש להם מאנשים שחיים מפרוטות.

נאור לביא: לא פעם ולא פעמיים אני מקבל הודעות על אנשים שהולכים לאסוף בקבוקים ואוכל מפחים.

נאור לביא: יש לי עדויות לדברים האלה.

נאור לביא: הכול מתועד ומצולם אצלי.

נאור לביא: מבחינתי זה נגמר.

נאור לביא: לא תיתנו את מה שהובטח – אני אוציא את ההקלטה, ואני אוציא הודעה לתקשורת שאנחנו חוזרים למאבק, והפעם המאבק יהיה הרבה יותר עיקש.

נאור לביא: אני אומר לכל האנשים שיושבים בוועדה לא כאיום: ראו הוזהרתם.

נאור לביא: נקודה.

נאור לביא: אני סיימתי.

אפרת רייטן: תודה רבה לך, אדוני.

אפרת רייטן: חברי הוועדה, רוצים להגיב?

אפרת רייטן: בבקשה.

יוראי להב-הרצנו: בלתי נתפס, בעיניי, שאת יושבת בתפקידך פחות חצי שנה, חברת הכנסת רייטן.

יוראי להב-הרצנו: את ניהלת את הדיונים המורכבים האלה בשום שכל, בהגינות, ברגישות ובאכפתיות - -

אפרת רייטן: תודה רבה.

יוראי להב-הרצנו: - - ואני רוצה לברך אותך.

יוראי להב-הרצנו: הקשבת לחברי האופוזיציה, נתת להם כבוד על כל הסתייגות שהובאה כאן; נתת כבוד גדול לכל נציגי ארגוני החברה האזרחית.

יוראי להב-הרצנו: זאת הכנסת הרביעית שלי וחוויתי לא מעט יושבי-ראש, ואני רוצה באמת לברך אותך ולהודות לך על הניהול הבלתי רגיל שלך.

יוראי להב-הרצנו: אני רוצה גם להודות למנהלת הוועדה ענת ולצוות הייעוץ המשפטי.

יוראי להב-הרצנו: אני יודע שזה מורכב.

יוראי להב-הרצנו: זה יום של בשורה ענקית לאזרחי ישראל ולקבוצה גדולה מאוד של אנשים שחייהם הולכים להשתפר משמעותית בעקבות היום הזה - -

יהודה דורון: אבל זה לא יכול לבוא על חשבון משהו אחר.

אפרת רייטן: אדוני, אדוני.

יהודה דורון: - - אי אפשר לתקן משהו ולפגוע במשהו אחר, עם כל הכבוד.

אפרת רייטן: ברצינות.

אפרת רייטן: תודה לך.

יוראי להב-הרצנו: אני רוצה לברך את שר הרווחה מאיר כהן ואת שר האוצר אביגדור ליברמן.

יוראי להב-הרצנו: זה יום גדול לאזרחי ישראל, ואני גאה להיות חבר ועדת הרווחה שמאשרת את זה.

יוראי להב-הרצנו: פה תם המאבק הזה, ונתחיל את השיפור הבא לעבר שכר מינימום.

יוראי להב-הרצנו: אז, תודה רבה וברכות גדולות.

אפרת רייטן: תודה רבה, יוראי.

אפרת רייטן: מאיר שפיגלר, בבקשה.

מאיר שפיגלר: אני מתנצל, הייתי חלק מהזמן בחוץ.

מאיר שפיגלר: שמעתי את הסיפא של דבריו של לביא נאור.

מאיר שפיגלר: אני רוצה לציין כמה דברים בפני הוועדה לקראת סיום הדיונים וההצבעה מעבר לכך שאני מצטרף למה שאמר להב.

מאיר שפיגלר: הדברים קיבלו משנה תוקף נוכח כל השיחות שקיימנו איתך, יושבת-ראש הוועדה לאורך כל הדרך – ימים ולילות ולפעמים לילות כימים וכך הלאה.

מאיר שפיגלר: אני רוצה שתדעו דבר אחד: במשך חודשים – לא ימים ולא שבועות – התנהלו לא מעט מפגשים, כולל שיחות טלפון וחלקן שיחות ועידה שנמשכו מעל שעה וחצי עם נציגי ארגוני הנכים מתוך כוונה מוחלטת להאזין לצרכים ולסדרי העדיפויות.

מאיר שפיגלר: בתחילת הדרך זה היה בעיקר עם איל כהן, נציג "נכים שהפכו לפנתרים", וחנן.

מאיר שפיגלר: לאחר מכן זה היה גם עם אלכס בצוותא.

מאיר שפיגלר: הייתה ישיבה רבת משתתפים - -

יהודה דורון: איפה אנחנו היינו?

מאיר שפיגלר: יהודה, רגע, חכה.

מאיר שפיגלר: עכשיו אני מדבר עליך.

מאיר שפיגלר: הייתה ישיבה רבת משתתפים עם יהודה דורון אצלי בקומה 8 בביטוח לאומי.

מאיר שפיגלר: לכל אורך הדרך אנחנו נעתרנו לדברים.

מאיר שפיגלר: למשל, לגבי יהודה דורון – זה בדיוק הסיפור של נכי פוליו ונכי גזזת וגם הסיפור של חוסר הגריעה של ההצמדה של 2.45% עבורם, וכמובן, קבלת 100% תוספת לאלה שהיו מעבר לגיל הפרישה, דבר שלא נעשה לגבי אחרים.

מאיר שפיגלר: לא היה מצב אחד שלא היינו קשובים מכל הבחינות לצרכים, לרצונות ולדברים שלוחצים את הנכים.

מאיר שפיגלר: אני חייב לומר שאיל כהן שהוא יותר דומיננטי בהתנהלות בשטח ובפעילות ההפגנות היה קואפרטור במלוא מובן המילה.

מאיר שפיגלר: עשינו איתו את הדברים בעצה אחת - -

אפרת רייטן: מהפנתרים.

מאיר שפיגלר: הוא גם שיתף פעולה גם עם שאר הנציגים, כמובן.

מאיר שפיגלר: גם יהודה דורון, הייתי אצלו באחד האירועים הגדולים ליד חדרה עם כל החבר'ה שלו, וגם שם דיברנו.

מאיר שפיגלר: אי אפשר לצאת מנקודת הנחה שכל הבקשות בסוף נעתרות.

מאיר שפיגלר: כי יש מגבלות.

מאיר שפיגלר: העולם היה אידיאלי אילו כל מה שהיינו רוצים היינו גם מקבלים.

מאיר שפיגלר: אבל בסוף יש צרכים ויש גם אילוצים מהצד השני.

מאיר שפיגלר: הרפורמה הזאת היא לעילא ולעילא.

מאיר שפיגלר: כל הכספים שלכאורה הפכו להיות מקורות נותבו לטובת הצרכים האמיתיים, הרגישים והנפיצים ביותר של אוכלוסיות שונות בקרב הנכים.

מאיר שפיגלר: שום שקל לא הלך למטרה אחרת.

יהודה דורון: - - -

מאיר שפיגלר: יהודה, תן לי, תן לי.

מאיר שפיגלר: הסיפור של הסכום שהיה אמור ללכת לטובת שינוי התנהגות – 517-203 מיליון שקל – איננו.

מאיר שפיגלר: הוא היה בבסיס הרפורמה בשנת 2018 ואין לו זכר.

אפרת רייטן: מי זוכר כבר את המונח?

מאיר שפיגלר: אין לו זכר כאן.

מאיר שפיגלר: כל הכסף הזה נותב אך ורק לצורכי הנכים.

מאיר שפיגלר: אפילו אם אני מדבר על הממוצע – זה 350 מיליון שקל.

מאיר שפיגלר: שנית, מעבר לאותם מקורות של מס הכנסה ושל ההצמדה של 2.45% נוספו עוד 150 מיליון שקל ממקורות של האוצר לטובת זכויות אמיתיות והכרחיות לציבור הנכים.

אפרת רייטן: שלא היו ברפורמה של 2018.

אפרת רייטן: אנחנו חייבים לא לשכוח – היו פה כל כך הרבה אלמנטים חדשים שהוספנו, שבתוך כל הרפורמה הגדולה כולה הם קצת נשכחו, ואנחנו לא שמים עליהם דגש.

אפרת רייטן: אני מצטרפת לדברים החשובים מאוד שנאמרים מדם לבו של מאיר שפיגלר שאתם יודעים שנלחם עבור אזרחי ישראל ועבור האוכלוסיות שצריכות אותו ממש.

אפרת רייטן: לא פעם אני, שאני מעריכה אותו ואוהבת אותו מאוד ברמה האישית, רבה איתו ומגבילה אותו כשאני מסתכלת על המקום שבו אנחנו נמצאים.

אפרת רייטן: כי הוא מצדו – לתת הכול עכשיו לכולם לילדים, לקשישים, לנכים ולחל"ת והכול.

אפרת רייטן: מבחינתו – בואו נסדר מהר מהר את כל המדינה.

אפרת רייטן: תאמינו לי שאם מאיר שפיגלר חותם על הדבר הזה יחד איתנו, יחד איתכם ויחד עם האוצר, כנראה, עשינו כאן דברים באמת טובים.

אפרת רייטן: הקו והמטרה היא באמת חשובה.

אפרת רייטן: אני מקבלת בברכה גם את הכאב שלכם וגם את הביקורות, אבל אנחנו עדיין לא סיימנו את כל המהלכים והתהליכים.

אפרת רייטן: צריך לברך על מאות מיליונים חדשים שהגיעו לכאן היום ויחולקו לאוכלוסיות רבות.

יהודה דורון: אנחנו מצטרפים לברכה ולכל מה שנעשה, ואנחנו מאוד שמחים שעוזרים לילדים ולכל הקבוצות.

אפרת רייטן: לא רק לילדים – למונשמים, לעולים, לקשישים.

נעמי מורביה: לקשישים לא עזרתם.

נעמי מורביה: לא נכון.

אפרת רייטן: את רוצה שאני אחזיר חזרה את 100 מיליון השקלים האלה, נעמי?

יהודה דורון: אם יש משהו שאנחנו בכל זאת שווים – נכי צה"ל, נכי פעולות איבה והנכים הרגילים – מדוע לפגוע בשוויון הזה?

יהודה דורון: אנחנו רוצים כל הזמן לשאוף להגיע לשוויון, ואנחנו הולכים אחורה ברברס.

יהודה דורון: זה מה שקורה.

אפרת רייטן: מילה אחרונה של מאיר שפיגלר, בבקשה.

מאיר שפיגלר: אחת התוספות המשמעותיות היא הפחתת הרף – האפשרות לקבל שר"ם היא 60% נכות, והיא הופחתה ל-40%.

מאיר שפיגלר: זה נותן סוף-סוף מענה לאלה שאין להם פה - -

אפרת רייטן: לפגועי הנפש.

מאיר שפיגלר: - - ואין להם לוביסטים, ואף אחד לא פעל בעניינם במשך שנים על גבי שנים.

אפרת רייטן: חד-משמעית.

מאיר שפיגלר: זה דבר גדול מאוד שכולם צריכים לברך עליו.

מאיר שפיגלר: זה באמת ובתמים נותן לאלה שהושארו עד היום בסך, בצד.

מאיר שפיגלר: יהודה, בסוף, אין מה לעשות – כשנותנים צריך גם לראות מאיפה נותנים.

מאיר שפיגלר: יש כאן תוספות אדירות מעבר למה שהיה אי פעם בעבר.

מאיר שפיגלר: אני הייתי ברפורמה של הנכים במרס 2018.

מאיר שפיגלר: אין מה לעשות – בסוף יש מאזן מאזניים של צרכים, וכמובן, מקורות לטובת אותם צרכים.

מאיר שפיגלר: כאן הלכנו כברת דרך רצינית מאוד.

מאיר שפיגלר: מה עוד שאנחנו מרושתים עם אנשי אגף התקציבים שאנחנו לא הולכים לנוח על זרי הדפנה, ויהיו עוד לא מעט דברים שאני מקווה מאוד שייעשו כבר בשנת 2022, כמו למשל, לקדם בצורה ניכרת את הרפורמה בניידות.

מאיר שפיגלר: יש עוד מה לעשות.

מאיר שפיגלר: גם את הבריאה האלוקית לא עשו ביום אחד.

נעמי מורביה: יהיה - - - ולא יעבור.

נעמי מורביה: אתם לא תפתחו את הסכם הניידות גם אם נצטרך לצאת.

נעמי מורביה: מטה מאבק הנכים - - -

מאיר שפיגלר: זה לטובתכם, נעמי.

נעמי מורביה: אין לטובתנו.

נעמי מורביה: מה שעשיתם איתנו עם הקשישים - -

אפרת רייטן: נעמי, הוא רוצה - - -

נעמי מורביה: - - אני מכירה את ההסדרים.

נעמי מורביה: אתם תפגעו.

נעמי מורביה: אתם לא תגדילו את התקציב של הניידות, אלא תחלקו מחדש את העוגה.

נעמי מורביה: מי שייפגע זה הנכים שהכי זקוקים לניידות.

מאיר שפיגלר: זה לא נכון, נעמי.

מאיר שפיגלר: זה לא נכון.

נעמי מורביה: כל עוד יש נכים על כיסא גלגלים שיש להם 0% ניידות ו-50% ניידות אתם לא תפתחו את הסכם הניידות.

נעמי מורביה: על גופתי.

מאיר שפיגלר: מאה אחוז, נעמי.

מאיר שפיגלר: כדי לא ליצור ויכוח שלא לצורך – ממילא זה אמור להיות יחד איתכם על בסיס הסכמות איתכם.

מאיר שפיגלר: אתם יודעים שהייתם אצלי עשרות פעמים - -

נעמי מורביה: עם מי זה "איתכם"?

נעמי מורביה: עם שני אנשים?

מאיר שפיגלר: נעמי, שנייה.

מאיר שפיגלר: הייתם אצלי עשרות פעמים, וסביר להניח שאתם לא תפסיקו לפקוד את בית הביטוח הלאומי.

מאיר שפיגלר: שום דבר לא ייעשה בלי שזה יתואם איתכם, בוודאי לגבי הרפורמה בניידות.

אפרת רייטן: אני רוצה לעבור - -

מאיר שפיגלר: אני רק רוצה לסיים ולומר שוב: תודה רבה מקרב לב לאיל כהן, ליהודה, לנעמי, לאלכס ולחנן שעשה לילות כימים באמת בכל מה שנוגע לגיבוש הרפורמה, ובעיקר לשר העבודה והרווחה מאיר כהן שנתן גיבוי לכל אורך הדרך והוביל את התהליך הזה כמי שעומד בראש משרד הרווחה וקשוב ורגיש מאוד לצורכי הציבור, וכמובן לציבור הנכים.

אפרת רייטן: תודה רבה לך, מאיר שפיגלר.

אפרת רייטן: אני רוצה לעבור לזום למר משה רוטמן, יושב-ראש עמותת המטה הארגוני לחיים בכבוד וברווחה, בבקשה.

שמחה רוטמן: שלום ליושבת-ראש הוועדה ולחברי הוועדה ולכל האורחים.

שמחה רוטמן: ב-2010 הייתי בין המובילים במאבק על גובה שכר המינימום כי קבעתם שזה המינימום שאדם יכול לחיות איתו.

שמחה רוטמן: ואז היינו צמודים מאוד לקו העוני ואף פעם לא נכללנו בקו העוני בכל מה שקשור לדיווח על נכים מתחת לקו העוני.

שמחה רוטמן: לדעתי, אין מקום לברך על הישג שהוא פחות מגובה שכר המינימום.

שמחה רוטמן: אנחנו עוסקים בספר חוקים ישן שעבר זמנו, ועם כל ההתקדמות בביטוח לאומי בשינוי סעיפים אנחנו עדיין רחוקים מזה וצריכים להמשיך בקידום החקיקה.

שמחה רוטמן: בנושא השר"ם והכספים לסיוע למטופלים ואנחנו בבעיה שהפכנו להיות נכים מעסיקים ולא קיבלנו שיפוי מהמדינה לעומת החלטה של בג"ץ – כמה שצריכים לתת לכל עובד ישראלי, ובשיפוי של הביטוח הלאומי - - - זה דבר שצריכה להיות עליו החלטה וצריך תקציב.

שמחה רוטמן: אבל המדינה צריכה לתת שיפוי.

שמחה רוטמן: דבר נוסף זה ה-disregard.

שמחה רוטמן: חייבים להמשיך לפעול ולקדם את ביטולו.

שמחה רוטמן: צריך להפסיק את הסאגה הזאת.

שמחה רוטמן: יש פערים בין סוגי הנכים ולא ייתכן שהנכים הכלליים לא יהיו שווי זכויות לשאר האוכלוסיות האחרות של הנכים.

שמחה רוטמן: אנחנו באותו מקום וחיים באותה צורה.

שמחה רוטמן: הנכים הכלליים הם לא חצאי אנשים והם חיים היום קרוב מאוד לקו העוני וההוצאות שלהם גבוהות יותר.

שמחה רוטמן: כנ"ל אותם אנשים יקרים שעברו לגיל זקנה, והנכות לא רק עברה איתם אלא גם הקשיים, ויש להם - - - אז זה עוד 100 שקל או עוד 200 שקל.

שמחה רוטמן: אבל מסתבר שאנשים צריכים לחיות ולהחליט אם הם יכולים לקנות את התרופות באותו חודש או לקנות אוכל, אז אנחנו בעניין הזה בבעיה.

שמחה רוטמן: אני קורא לוועדה להמשיך במשימה שלה; אני כואב את זה שאין ארגון יציג, ואז אנשים, חלקם מבינים וחלקם פחות מבינים; עובדים מול משרדי ממשלה משופשפים שלא סתם בחרו בהם, ויש פגיעה מתמשכת באוכלוסיית הנכים.

שמחה רוטמן: אני מברך על מה שנעשה.

שמחה רוטמן: אני רק אומר שאנחנו בתחילת הדרך שקצבה לנכות בסיסית לא תהיה פחות משכר מינימום.

אפרת רייטן: תודה רבה לך, אדוני.

אפרת רייטן: כמובן, אני סבורה שארגון יציג הוא רצוי.

אפרת רייטן: אבל עכשיו לא נדבר על זה כי אני רוצה להגיע להצבעה.

אפרת רייטן: חברת הכנסת אלינה ביקשה לדבר, אחר כך חבר הכנסת סעדי ואחר כך ניגשים להצבעה.

נעמי מורביה: איל כהן לא ידבר?

אפרת רייטן: לא.

מאיר שפיגלר: כרגע לא מצליחים להעלות את איל.

נעמי מורביה: אני יכולה להקריא מכתב שהוא נתן לנו?

אלינה ברדץ' יאלוב: נעמי, אני יכולה לדבר?

אלינה ברדץ' יאלוב: לא אמרתי עד עכשיו מילה.

אפרת רייטן: אלינה, בבקשה.

אלינה ברדץ' יאלוב: תודה.

אלינה ברדץ' יאלוב: קודם כול אני רוצה להודות לך, גברת אפרת רייטן, יושבת-ראש הוועדה על הדיונים שקיימנו פה.

אלינה ברדץ' יאלוב: אלה היו דיונים חשובים מאוד שבעקבותיהם הבאנו תיקונים ובשורות נוספות לאוכלוסיות הנכים יחד עם משרד האוצר ויחד עם הביטוח הלאומי.

אלינה ברדץ' יאלוב: אני גם רוצה להודות לשר האוצר ליברמן על כך שהתערב ועזר בעניין ולשר הרווחה מאיר כהן שעמל על כל הרפורמה הזאת.

אלינה ברדץ' יאלוב: אבל אני רוצה לומר גם מילה לארגוני הנכים.

אלינה ברדץ' יאלוב: קודם כול, אני מודה לכם שהבאתם את כל הנקודות החשובות שהוספנו אחר כך, כולל ילדים, מונשמים ואוכלוסיות מורכבות.

אלינה ברדץ' יאלוב: אלה דברים שבאים מהשטח ואף אחד מאוכלוסיית הנכים מבחוץ לא יכול לדעת מה הצרכים האמיתיים של האוכלוסיות האלה.

אלינה ברדץ' יאלוב: שנית, בעולם הכי אידיאלי שאני מתארת לעצמי מיליארדים נוספים צריכים להיכנס לרפורמה הזאת.

אלינה ברדץ' יאלוב: הבעיה היא שהעוגה שלמה – אין מאיפה להגדיל אותה.

אלינה ברדץ' יאלוב: אנחנו הבאנו לפה מיליונים ומאות מיליונים נוספים.

אלינה ברדץ' יאלוב: אבל אתם צריכים לזכור שאנחנו גם הבאנו מיליונים לניצולי שואה; גם הבאנו מיליונים לפנסיונרים ומיליארדים שם וגם לאמהות חד-הוריות; גם לדיור ציבורי שאנחנו קונים ובונים.

אלינה ברדץ' יאלוב: אז, שוב, בעולם האידיאלי אולי בתקציב הבא נוכל לתקן את כל הדברים אבל נכון לרגע זה צריך לחשוב שיש אוכלוסיות אחרות שנתנו להם.

אלינה ברדץ' יאלוב: לכן זה לא אמור לגרוע, חס וחלילה, מכם משהו.

אלינה ברדץ' יאלוב: אבל צריך גם להסתכל על התמונה הכוללת.

אלינה ברדץ' יאלוב: אני מבינה את הבעיות הנוספות שאתם רואים שצריך לתקן.

אלינה ברדץ' יאלוב: אנחנו נתקן אותן בהמשך, אבל צריך גם להבין שיש אוכלוסיות נוספות - -

אפרת רייטן: וגם חיילי צה"ל.

אפרת רייטן: תודה רבה.

אוסאמה סעדי: אני לא מסכים איתך, אלינה.

אוסאמה סעדי: אני חושב שאפשר היה לעשות הרבה דברים בתקציב הזה.

אוסאמה סעדי: אבל כשנותנים מה שנגיע לבעלי מוגבלות ולנכים, גם אם זה מעט צריך לברך על זה.

אוסאמה סעדי: אבל צריך להמשיך את המאבק.

אוסאמה סעדי: אנחנו התחלנו את זה ב-2018 - -

נעמי מורביה: באפריל 2017 עליתי לכביש.

אפרת רייטן: אנחנו מוכרחים להתקדם.

אפרת רייטן: תכף אנחנו צריכים לסיים את הדיון בגלל המליאה.

אוסאמה סעדי: כן, כן, אבל ב-2018 עשינו את ההסכם הזה.

אוסאמה סעדי: נכון שזה לא היה מאה אחוז, אבל אמרנו אז שאנחנו רוצים להמשיך במאבק הזה.

אוסאמה סעדי: אנחנו קובעים עכשיו שיש העלאה מסוימת.

אוסאמה סעדי: מהדיון הראשון אמרתי שהקצבאות צריכות להיות, לפחות, בגובה שכר המינימום.

אוסאמה סעדי: זאת העמדה שלנו.

אוסאמה סעדי: אבל יש עכשיו החוק הזה יש בו העלאה בהסכמה עם חלק גדול מארגוני הנכים.

אוסאמה סעדי: לכן אני היחיד באופוזיציה כאן שמותר לו להצביע, ואנחנו נתמוך.

אפרת רייטן: תודה רבה שהגעת.

אפרת רייטן: יש לנו עוד שני דוברים בזום שלא שמענו ואני מוכרחה לתת להם זכות דיבור:

אפרת רייטן: גברת אלינוער לויטן מעמותת "גדולים מהחיים", בבקשה.

אלינוער לויטן שוורץ: תודה.

אלינוער לויטן שוורץ: ביום החשוב הזה מגיעה מילה טובה.

אלינוער לויטן שוורץ: אנחנו מלווים את המאבק עוד מהימים של העלאת קצבת הילדים ל-188%, ואנחנו פוגשים אין-ספור מקרים של משפחות שנאלצות להתמודד עם מחלת הסרטן.

אלינוער לויטן שוורץ: המצב הזה של ההתמודדות מביא אותם לקריסה כלכלית טוטלית, ואנחנו כארגון הורים שמטפל בילדים חולי סרטן ובני המשפחות שלהם מנסים לתת את התמיכה האפשרית גם בפן הכלכלי.

אלינוער לויטן שוורץ: כדי לסבר לכם את האוזן מתחילת השנה תרמנו מיליוני שקלים לטובת מימון תרופות, ציוד רפואי, בדיקות DNA, ואפילו הגענו למצב שנאלצנו לממן סלי מזון למשפחות שהגיעו לפת לחם.

אפרת רייטן: נורא.

אלינוער לויטן שוורץ: כל זאת כדי לחזק את הטענה שאנחנו מברכים את המהלך הזה.

אלינוער לויטן שוורץ: אנחנו רואים בו חשיבות גדולה מאין כמותה.

אלינוער לויטן שוורץ: אנחנו מקווים שהמהלך יצליח להביא אתנחתא או, לפחות, הקלה מסוימת למשפחות בחזית אחת שהיא החזית הכלכלית מבין כל החזיתות הנוראות שמחכות להם בהתמודדות עם המחלה.

אלינוער לויטן שוורץ: אנחנו רוצים להודות לארגוני הנכים, ובמיוחד אני חייבת להגיד תודה אישית לחנן ואלכס מארגון "נכה לא חצי בן-אדם"; אני רוצה להודות לך, חברת הכנסת ויושבת-ראש ועדת הרווחה, אפרת רייטן וכמובן לביטוח הלאומי ולעומד בראשו מאיר שפיגלר.

אלינוער לויטן שוורץ: אנחנו, כאמור, מברכים ומודים.

אפרת רייטן: תודה רבה לך.

אפרת רייטן: חבר הכנסת מופיד מרעי, בבקשה.

מופיד מרעי: יש רצוי ויש מצוי, אבל אני רוצה לברך אותך על כל העשייה וכל הדיונים וגם את מנכ"ל הביטוח הלאומי מאיר שפיגלר ולברך גם את הנכים על ההישג.

מופיד מרעי: אל תעצרו – תמשיכו.

מופיד מרעי: זה הישג ועוד הישג ובסופו של דבר אתם תגיעו למה שצריך כי מגיע לכם.

מופיד מרעי: כולנו צריכים להילחם כדי שתקבלו את כל מה שמגיע לכם.

מופיד מרעי: כאחד שעבר באחד התפקיד בביטוח הלאומי הדיונים האלה מלאים רגש, הדיונים האלה מלאים עוצמה, ובסופו של דבר אני שמח שיש לי כחבר כנסת חלק בהישג הזה.

מופיד מרעי: אנחנו נמשיך להילחם עד שתגיעו לכל מה שאתם מבקשים, וגם אם יש עוד מה לתקן – תמשיכו.

אפרת רייטן: תודה רבה.

אפרת רייטן: חברת הכנסת שירלי פינטו, בבקשה.

שירלי פינטו קדוש: (תרגום משפת הסימנים): בוקר טוב.

שירלי פינטו קדוש: אני רוצה להתייחס לדיון כאן.

שירלי פינטו קדוש: אני הגעתי למשכן הזה כדי לקדם את כל זכויותיהם של אנשים עם מוגבלויות.

שירלי פינטו קדוש: עם התואר "חברת כנסת" מגיעה גם אחריות גדולה לקבל החלטות לא נעימות וקשות.

שירלי פינטו קדוש: אבל אם מסתכלים על התמונה הכוללת כמו שאמרו פה חברי הכנסת לפניי, העוגה היא אותה עוגה, השמיכה היא אחת לכולם, ואנחנו רוצים לתת הכול לכולם, והזעקות שנשמעות כאן הן ברורות ומוצדקות.

שירלי פינטו קדוש: אבל אם אנחנו מסתכלים כחברי כנסת ונציגי ציבור על התמונה הכוללת אנחנו רואים פה אוכלוסיות שונות של אנשים עם מוגבלויות, כאלה שמשתכרים אלפים בודדים בחודש ונקלעים למצוקה של רעב.

שירלי פינטו קדוש: לצערי, הזעקה שלהם כואבת לי, ואני נוטה לסייע להם.

שירלי פינטו קדוש: למרות הקושי – ואני מבינה את המצב ואת המורכבות – אני נאלצת להצביע בעד הסעיף הזה.

אפרת רייטן: תודה רבה.

אפרת רייטן: חנן טל, בבקשה.

חנן טל: תודה ליושבת-ראש הוועדה שעשתה לילות כימים פה כדי שהדבר הזה יקרום עור וגידים, כמוש אמרו פה כולם.

חנן טל: בשנת 2017 העלינו לראשונה ב-300 מיליון שקלים את קצבאות הנכות, ומאז בסכום מצטבר של 5.3 מיליארד שקלים בסך הכול: 2.3 מיליארד ב-2018, ועכשיו אנחנו מעבירים עוד 2.7.

חנן טל: זאת הדרך וזה לא נגמר פה.

חנן טל: זה נכון, וגם הנושא של הארגון היציג זה נושא שמבטא את הדעות השונות שנאמרו פה בחדר.

חנן טל: ההישג הכלכלי פה הוא הישג חסר תקדים בהיקפו, אבל הוא לא ההישג היחיד.

חנן טל: במסגרת מאבק הנכים שנמשך מ-2015 ועד היום ציבור הנכים כולו עבר מקצה שיפורים במושגים של שילוב בתעסוקה, שילוב בחברה, בנגישות ובעוד דברים רבים.

חנן טל: זה ההישג הגדול – שציבור הנכים נמצא היום בחזית החברה הישראלית.

חנן טל: חשוב להמשיך ולשמור אותו בחזית החברה הישראלית בכל המושגים שעליהם דיברתי, גם במושגים תקציביים וגם במושגים האחרים.

חנן טל: אני רוצה להודות לכל העוסקים בדבר – מארגוני הנכים השונים הוותיקים שבהם.

חנן טל: למדנו מכם הרבה לאורך הדרך; לארגוני הילדים החדשים שקמו לא מזמן ולאלו שמלווים את זה הרבה זמן; לאגף התקציבים הידוע לשמצה שעשה עבודה נהדרת שהשקיע וענה לנו לטלפונים ב-23:00 בלילה; לביטוח לאומי – תודה רבה גם לכם.

חנן טל: מאיר, הפכת להיות חבר בזמן האחרון, לחברי הכנסת ולשרים - -

אוסאמה סעדי: רק בזמן האחרון.

חנן טל: כן.

חנן טל: הוא מביא כל כך הרבה בשורות טובות לציבור הנכים.

חנן טל: הוא לא רק חבר שלי, הוא גם חבר של 430,000 הנכים הכלליים ובני משפחותיהם.

חנן טל: תודה גם לשרים שאפשרו את כל זה, ותודה לשותפי אלכס פרידמן היקר שמהווה דוגמה לנחישות ולעמידה ביעדים.

חנן טל: אתה באמת דוגמה לכל דבר שאפשר.

חנן טל: אתה מלמד אותי כל פעם מחדש איך לקבל פרופורציות.

חנן טל: אני אדם בלי מוגבלות שמלווה את התהליך הזה שבע שנים בהתנדבות.

חנן טל: זאת זכות גדולה עבורי לקחת חלק בתהליך הגדול והמבורך הזה.

חנן טל: תודה רבה.

אפרת רייטן: תודה רבה, חנן.

אפרת רייטן: אלכס, בבקשה.

אלכס פרידמן: אני חייב להחזיר ולהגיד תודה מכל הלב כי בלעדיך כל זה לא היה קורה.

אלכס פרידמן: מעבר למה שנאמר פה היום אני יכול להעיד שדיברנו בשעה מאוחרת מאוד אתמול, ואמרתי לו שיש כמה סעיפים שאני עדיין לא שלם איתם עד הסוף.

אלכס פרידמן: אנחנו חרתנו על דגלנו קצבת נכות כמו שכר מינימום.

אלכס פרידמן: אני מסכים עם נעמי ב-150% שהקשישים לא קיבלו מענה מספק, ו - - - יודע כמה חפרתי בנושא הזה.

אלכס פרידמן: עוד דברים הם לא מאה אחוז, אבל אנחנו צריכים את הבשורות, והבשורות הן היסטוריות.

אלכס פרידמן: גם משה דיבר על הנושא של העובדים הזרים.

אלכס פרידמן: קצבת השר"ם עלתה כמעט ב-2,000 שקל לנכים - - - שני מטפלים יקבלו פתרון של שר"ם נוסף.

אלכס פרידמן: אנשים יקבלו שר"ם עם מתמודדי נפש ומונשמים.

אלכס פרידמן: הרשימה כל כך ארוכה שאני בודק אם לא שכחנו להצביע פה על משהו.

אלכס פרידמן: לכן זהו יום היסטורי.

אלכס פרידמן: תודה ענקית על שיתוף הפעולה, על ההובלה, על הסבלנות.

אלכס פרידמן: נמשיך, נעשה ונצליח.

אפרת רייטן: תודה רבה לך, אלכס פרידמן.

אפרת רייטן: היות שאנחנו צריכים לסיים את הדיון בגלל האילוצים של המליאה אני מבקשת להגיע להצבעה עכשיו.

אפרת רייטן: החוק כבר הוקרא.

יעל סלנט: כל מה שהצגנו בדיונים הקודמים והקראנו.

יעל סלנט: אתמול רק הבאנו את ההשלמות.

יעל סלנט: רק עוד השלמה קטנה לעניין התחילה – כמובן, כל מה שלא ציינו לגביו הוראת תחילה ספציפית, תחילתו של כל חוק ההתייעלות הוא ב-1 בינואר 22'.

יעל סלנט: אז כל מה שלא צוין פה במפורש אחרת – זה יום התחילה שלו.

אפרת רייטן: אני מבקשת מחברי הכנסת שבעד החוק והתיקונים האלה להרים את ידו.

אפרת רייטן: מי בעד?

אפרת רייטן: מי נגד?

אפרת רייטן: מי נמנע?

אפרת רייטן: ההצבעה אושרה.

אפרת רייטן: נגד- אין, נמנעים- אין.

אפרת רייטן: אושר פה-אחד.

קריאה: ברכות.

אפרת רייטן: לפני שאנחנו מתפזרים אני רוצה להגיד רק עוד מילה אחת.

אפרת רייטן: ההיכרות שלנו היא קצרה.

אפרת רייטן: אנחנו הכרנו ממש בחודשים האחרונים.

אפרת רייטן: יוראי אמר לי שאני בתפקיד חצי שנה.

אפרת רייטן: ממש לא.

אפרת רייטן: אני כמה חודשים ספורים בתפקיד.

אפרת רייטן: הנושא הזה – בכלל, קצבאות הנכים, עולם הנכים, הצרכים השונים המגוונים, סוגי הארגונים – הכול – היה לי חומר שהעסיק אותי בכל החודשים האחרונים וקיבל את המקום הראשון בספר העדיפויות שלי.

אפרת רייטן: ואתם יודעים שהימים האלה של דיוני התקציב וחוקי ההסדרים הם ימים מתוחים, עמוסים, עם הרבה מאוד קרבות ואמוציות.

אפרת רייטן: פה בוועדה קיבלנו על עצמנו לדון בשישה פרקים של חוק ההסדרים, כולם מאוד רציניים: משיבוב לחובת הנגשה, ניצולי שואה, הטבות להורים עצמאיים – נושאים כבדי משקל – אוכלוסיות שחשוב מאוד לעסוק בהן ולתת את המענה.

אפרת רייטן: לא בכדי בנושא הספציפי הזה קיימנו את מרבית הדיונים.

אפרת רייטן: קיימנו כאן דיונים ארוכים מאוד, אתם יודעים את זה.

אפרת רייטן: השתדלתי להקשיב לכולם ולתת פה את המקום לכל מי שביקש, כולל אצלי בישיבות בלשכה.

אפרת רייטן: כמעט כל מי שיושב פה היה אצלי בישיבות פרטניות וגם - - - הצוות שלי לתת מענה בטלפון ובוואטסאפים.

אפרת רייטן: ניסינו להקדיש את מלוא תשומת הלב שלנו כדי לשמוע ולדון בכל העמדות שלכם.

אפרת רייטן: אני מצטרפת לדברים שנאמרו כאן:

אפרת רייטן: לטובת

אפרת רייטן: כם – שלבו ידיים, עשו יחד שיתוף פעולה שיגדיל את כוחכם ושתוכלו להקים יחד ארגון יציג שיהיה ארגון אחד חזק וברור שאפשר יהיה לשבת מול האוצר ומול הממשלה ולהגיע להישגים.

אפרת רייטן: אבל אי אפשר להמעיט מההישגים שנעשו כאן לאוכלוסיות שהתעלמו מהם בשנים האחרונות ונמצאו מחוץ למעגל.

אפרת רייטן: גם אם יש קבוצות, כמו שאתם תופסים את זה, שלכאורה משלמים מחיר כמו עניין הפטור ממס לאוכלוסיות חזקות גם באוכלוסייה של הנכים הכלליים שמרוויחים הרבה מאוד כסף בשנה.

אפרת רייטן: אתם צודקים – זה נראה, על-פניו, לא צודק שלוקחים מכיס אחד ומעבירים לכיס אחר - -

נעמי מורביה: ומה עם הקשישים?

אפרת רייטן: - - אבל כשמסתכלים על התמונה הכללית הגדולה, לדעתי, אתם יכולים להיות גאים מאוד שאחרי מאבקים כל כך ארוכים הגענו ליום הזה.

אפרת רייטן: ויש עוד מה לעשות, אתם צודקים.

יהודה דורון: אני באתי אלייך ואמרתי שאני שמח שאת בתפקיד.

יהודה דורון: אני שמח מאוד שיש לי את מאיר בביטוח לאומי – אדם שעושה נפלאות למען ציבור הנכים.

יהודה דורון: אבל יחד עם זה אנחנו צריכים לשבת איתך קצת יותר זמן כדי להציג בפנייך דברים מאוד חשובים שמגיעים לנכים - -

אפרת רייטן: מאה אחוז.

יהודה דורון: - - הם כתובים פה, והם לא מבוצעים.

יהודה דורון: אז הגיע הזמן לשבת ולהראות לך את הדברים ושנתקן אותם.

יהודה דורון: לא יכול להיות שמישהו לקח מכתב, זייף אותו ודפק את כל הנכים בנושא הניידות.

יהודה דורון: כשאני אומר זיוף – מסרתי לך את הנייר ביד.

אפרת רייטן: אנחנו נשב על זה.

יהודה דורון: הוא בא ומציג את הזיוף הזה כאילו זה הסכם שנעשה.

יהודה דורון: המנכ"ל של ביטוח לאומי, האדם הכי ישר שאני מכיר ראה את הנייר ואמר: אל תתייחסו לנייר הזה, הוא לא שווה את הנייר שכתבו עליו.

יהודה דורון: אז מצד אחד אני מדבר ומדבר אבל אני לא יכול להגיע אלייך כדי לעשות סוף לנושא הזה.

אפרת רייטן: זה עניין אחר שנדבר עליו עם מר מאיר שפיגלר.

אפרת רייטן: אתה הבאת את הסיפור הזה שאני לא מכירה.

יהודה דורון: אז אני רוצה לשבת איתך בכל זאת ולהראות לך.

יהודה דורון: אם תראי מה כתוב פה את תגידי שהנכים לא רק מסודרים - מסודרים לגמרי.

יהודה דורון: וזה נסגר.

יהודה דורון: אתם הצבעתם בעדו.

יהודה דורון: תקיימו את זה.

אפרת רייטן: משנת 78'.

אפרת רייטן: אנחנו נעשה על זה שיחה בנפרד.

יהודה דורון: מה יגידו בעוד עשר שנים?

יהודה דורון: שזה היה לפני עשר שנים אז אנחנו לא מתייחסים למה שהיה לפני עשר שנים?

אפרת רייטן: חברת הכנסת וולדיגר, בבקשה.

מיכל מרים וולדיגר: אמנם אני רואה שאני היחידה פה מהאופוזיציה - -

אפרת רייטן: לא, לא, היו.

אפרת רייטן: היו פה חברי הכנסת קיש, אשר, סעדי.

מיכל מרים וולדיגר: אני שמחה.

מיכל מרים וולדיגר: אני רוצה לומר לך תודה, אפרת.

מיכל מרים וולדיגר: למרות שאת מהקואליציה ואני מהאופוזיציה יש לנו בסיס משותף מאוד רחב.

מיכל מרים וולדיגר: אני לא מרוצה ממה שהתקבל בסופו של דבר, אבל יחד עם זה אני מרוצה מאוד מהיחס הרציני והענייני שלך והיכולת לנהל פה דיון מעמיק; אף על פי, שבעיניי, חלק מהדברים לא היו צריכים להתקיים בחוק ההסדרים אלא מחוצה לו כמו כל חקיקה רגילה.

מיכל מרים וולדיגר: עדיין בנסיבות העניין עשית את זה בצורה מדהימה.

מיכל מרים וולדיגר: אז כשמגיע, מגיע.

אפרת רייטן: תודה רבה.

מיכל מרים וולדיגר: אז, תודה.

אפרת רייטן: תודה רבה לכולכם על הדיון ועל הדיונים שעשינו עד היום.

אפרת רייטן: אנחנו נמשיך להידיין בדברים הבאים, וכלל שנוכל לסייע ולעזור הדלת שלנו פתוחה תמיד.

אפרת רייטן: תודה.

אפרת רייטן: הישיבה נעולה.